text:
Bhuku Risina Basa: nekuti rakanyorwa masikati, naMemory Chirere
Venyenguro na Tanashe Muchuri
Pandakasanganisa meso nemusoro weBhuku Risina Basa: nekuti rakanyorwa masikati, ndakafunga kuripa nguva richikurukura neni kuti ndigozogona kutaura nezvaro.
Chakandibata mufananidzo wepakavha yebhuku yekumberi. Panemabhuku anoratidza kuti ari kutamba achipembera. Bhuku riripamusoro richitaura kuti tasununguka ngatipemberei zvedu nemufaro. Kupembera kunoratidza kuti tichafamba nzendo dzinotisvitsa imwe nguva kunzvimbo dzinogara dzina makore kana kutosvika iko kumakore kwacho. Ndipo panotangira kuseka naMemory.
Tichingoti tibvu mubhuku tinosangana nedetembo rinobata nyaya yekuvaka masango. Memory anoziva kuti zita rake rinofanira kunyorwa mubhuku asi haadi zvakare kuti zita rake risakise kutemwa nekuparara kwamasango. Naizvozvo anotaura nezvekuti:
Ndinotofanira kunyora ndega zita rangu,
ndichisima miti
ndichitsikisa mabhuku
ndichizvara vana!
Bhuku Risina Basa rinoratidza kuti munyori ainyora achiseka pamwe nekunyemwerera. Rimwe nerimwe shoko riri mubhuku iri rinoburitsa kunyemwerera pamwe nekuseka kwanyanduri. Muverengi anogona kufunga kuti munyori uyu anofanira kunge ari mutepfenyuri wenhepfenyuro. Haasi kutaurira muverengi asi kuti ari kukurukura nemuverengi zvinoita kuti bhuku iri rive hurukuro pakati pemunyori nemuverengi isiri inontyisa asi izere nekazwi kanyoronyoro. Tikatora sedetembo:
Kana
Kana usina wekutaura naye,
gogodza ndikuzarurire, titaurirane.
Kana usina chokubata,
kumbira-kumbira karema, ndikupe.
Kana uine mubvunzo
bvunzaka ndikupindure.
Kusvikira riinhiko,
tichiti imvuri ndidzo hama?
Iri detembo rinotipa kuseka zvatiri. Kuda kuva mbimbindoga usingashandi nevamwe. Kufunga kuti muupenyu uri wega hauna kana ani zvake waungadawo kuseka naye kana kuturira zvausina kuti akupe izvo. Zvinyoronyoro Chirere ari kupinda nemuverengi muhurukuro inomudzoro pakurarama kusvika iye apinduka pamaitiro. Izvi zvinopa kuti muverengi anyatsowana hurukuro yakakwana anofanira kuverenga Bhuku Risina Basa achinyemwerera nekuti muzwi rimwe. Ndizvo zvandiri kuudzwa nenhetembo idzi uye dziri kunditi usativerenga wakanyarara asi iti kwidzei izwi rako kuti unzwe mutinhimira uri matiri. Zvichida ndiko saka mupepeti webhuku, Ignatius Mabasa akazoti: ‘Memory Chirere haasi ega! Unobva watadza kuziva kuti mune vanhu vangani mukati make. Chiripo ndechekuti Memory Chirere mutinhimira’.
Chirere ane chidobi chekuremekedza mutauro. Mabhuku mazhinji enhetembo dzinonenge dzakangounganidzwa semarara. Kunyanya zhinji dzinoshandiswa nevana vechikoro. Dzakangounganidzwa kunge marara araswa panzvimbo isina kukodzera. Chidobi ichi chinowanikwa mumabhuku aChirikure Chirikure akaita sana saRukuvhute, Chamupupuri naHakurarwi. Chidobi ichi chinokoshesa rimwe nerimwe izwi, mutsara pamwe nendima zvikurukure nemuverengi kusvika agutsikana kuti zvasvika. Mitsara, ndima hazvina kureba zvakafana, izvo zvinoburitsa pachena hunyanzvi hwekusarudza hurukuro dzakasiyana-siyana mukutaura kwedu. Dzimwe hadzidi nguva refu, asi dzimwe dzinoda nguva kuti zvinokurukurwa zviite.
Kuremekedza mutauro waamai kunobva kwanyorerwa detembo rinonzi, ‘Mashoko erimwe benzi’. Kune vaya vanoti mutauro uyu hauna basa nekuti hauwanisi basa uye hauiti kuti utaurwe nevanhu vekune dzimwe nyika. Chinoshamisa ndechekuti kune vekune dzimwe nyika varikuona kukosha kwemutauro uyu vakaita sevekuSweden avo vanopa mari kuburikidza nesangano reCulture Fund of Zimbabwe kuti mabhuku avanyori adhindzwe. Asi zvakadaro unonzwa varidzi vawo vachiushora. Kunyange zvazvo Bumbiro Idzva remutemo reZimbabwe richisimbisa nyaya yekushandiswa nekudzidziswa kwendimi dzinosvika gumi nenhanhatu, asizve kunyorwa kwandimi idzi kunenge kusati kwanyanyokosheswa nekuti parizvino hapasati pava nemari inokurudzira vanyori kunyora nendimi dzavo idzi.
Mashoko erimwewo benzi
(Kuna Ignatius Mabasa)
Wenyu mutauro
handitaure amai
nekuti mutauro werima.
Ko, une Sumsung, Peugeot neBenz here?
Uneiko chingaupembedze?
Wenyu mutauro kasipiti
kebveni rimwe chete, amai.
Unotaurwa kuJoburg, Rome kana Chicago?
Unotaurwa pedu pano chete, amai.
Wenyu mutauro une nhapwa.
Une mizinda here, amai?
Unonamatwawo naniko nhasi?
Chirere anonzwira mai tsitsi kuti mutauro wavakapa kuvana vavo hauna unoda kuutaura zvine unyanzvi. Vana vamai varikutiza mutauro wamai vachindoshandisa yevamwe. Nepo ari kuseka nemuverengi kuti unorevesa kuti wava kutosiya mutauro unokosha kudai unokosheswa navatorwa uchimhanyira kumitauro wevatorwa. Une chokwadi?
Amai, ndinokunzwirai tsitsi.
Muri karuva kakaswinywa
Nemazinzara ebveni
Kasati kavhavharika, amai!
Kunyange vana vamai Vachitiza mutauro wavo, Chirere anoudza mai kuti vasaora moyo. Unovakurudzira kuti vape vana vamai vakaita saiye kuti avandudze mutauro wamai kuti pose apo paachanzwikwa achitaura navo vanhu vanoyemura vachiti, vauya vaya vekutaura mutauro neunyanzvi. Detembo iri rinoratidza kuti hatisati tagumirwa zvachose nekuti variyo vanoona kukosha kwekutaura nemutauro wedu. Ndiko saka achiti kuna amai;
Tipei mutauro uyu tiuwedzere mweya
Kuti kana toutaura zvinzi: ndivo vaye-vaye!
Pane iyo yakanyorerweni inonzi ‘Tine Urombo’. Iyi inondinakidza kuti munguva zhinji patinosangana tinochema nekusagona kubata nguva. Ihwo hurombo hwatinahwo hwekusagona kubata nguva pamagungano edu, hurongwa hwedu, mumabasa edu, mudzikereke mumabhizimisi nepapi pose zvapo patiri. Kusagona kushandisa nguva ikoku ndiko kunosakisa kuti Chirere ati:
Tine hurombo nehurombo.
Hapanazve chimwe.
Tingori nehurombo chete.
Chii chimwe chingawanikwa navanhu vasingakoshesi nguva kunze kweurombo? Chii chimwe chingawanikwa navanhu vasingagoni kushandisa nguva kunze kwehurombo? Muverengi anobva atanga kuseka naMemory pose apo anenge atadza kubata nguva. Kusabata nguva kunoreva kudzosera zvinhu shure.
Bhuku Risina Basa rinoratidza basa raro apo rinopinda muhupenyu hwemunhu wese panzvimbo dzakasiyana-siyana. Ibhuku rekuti uchiverenga unenge uchiona zvauri kuverenga semubhaisikopo. Rinopa muverengi mibvunzo nemhinduro nguva imwe chete.
Mavanga, idetembo rinopa munhu kuzvibvunza zvinyoronyoro kuti ko ndiri kuitei neupenyu hwangu. Hanzi:
Ukaita tsika yekuverenga mavanga:
Makuru pawo
Madiki pawo
Emhezi pawo
Ekuzvitema pawo
Ekurumwa pawo
Uchasara nei?
Unobva waseka zveshuwa kuti uchasara nei chokwadi? Unosara nei kunze kwemarwadzo, ruvengo, mbengo, nekushushikana. Bhuku Risina Basa rine kurapa kwarinoita kuya kunonzi muchirungu therapy . Rinopfuurira mberi richipa kurudziro yekutarisa ramangwana kwete kuramba uchakwengana nazuro. Kunyora kurapa. Chirere ndichiremba. Kuseka kunokurudzirwa navarapi senzira inowedzerwa hutano pamwe nemakore ehupenyu hwemunhu anoseka. Chirere ari kuita zvimwezvo nekuseka nemuverengi.
Panovhara muverengi Bhuku Risina Basa anobva asanga naChirere pachake achinyemwerera. Kana ukasaseka wakatarira munyori akanyora Bhuku Risina Basa: nekuti rakanyorwa masikati ungazosekeizve nekuti mufananidzo wekuseri kwebhuku uri kukukumbira kuti huya tiseke tese.
Asi kuseka kuri munhetembo idzi kunobva kwadudzira hupenyu hwavanhu munyika. Tine nyaya dzatinotaura masikati zviya tichishanda mumahofisi, muminda, mumigodhi, mumigwagwa kana tiine vatinosekedzana navo. Nyaya dzatinotaura sedzisina zvadzo basa. Kubva madziri ndimo makakokotwa hukoshiwa hwakadai naChirere. Vanhu munenge muchingoti tiri kuseka naMemory nyamba iye zvake ari kutotora zvakakosha zvekuseka kwenyu kuti abude nebhuku rakakosha kudai.
Bhuku Risina Basa rakanyorwa nemutauro wakareruka zvokuti haridi kuti unge uri munhu akamboita, madimikira, tsumo nenyaudzosingwi kuti ugone kuri verenga. Zviya zvemadzemura shaya kana kamwe zvako. Izvi zvinobva zvaratidza chido chaChirere chekuti anodisa chose kuti vaverengi vake vasazoti apa munyori andinzvenga.
Kuseka kuri munhetembo imwe neimwe kunoita kuti muverengi aone kuti sei zita rebhuku richinzi Bhuku Risina Basa: nokuti rakanyorwa masikati. Nguva yatinosangana navanhu vazhinji vasiri shamwari dzedu tichiseka navo mumabasa pamwe nemuhupenyu, masikati. Chihwerure hachiendi kumba asika Chirere akatora kuseka ikoko akakupa upenyu ndokufuridzira mweya unopa rarama kubhuku iri pamwe nemutauro wamai. Tava kuona kutapira kwemutauro wamai nekuda kwekuseka kwedu naMemory. Kushandisa ndangariro dzake dzezvaaiona mukusangana navanhu masikati kwatipa kuseka. ‘Sekaiwo nezvakandisetsa’, ndiko kureva kwaChirere mubhuku iri. Mukuseka ndimo munobuda nyaya huru-huru dzinotonga nyika, dzinogadzira nyika, dzinoputsa nyika, dzinovaka nyika kubva mumavanga.
Memory Chirere mudzidzisi paUniversity of Zimbabwe Department of English. Anofadzwa nekunyora kwaCharles Mungoshi, Luís Bernardo Honwana pamwe naErnest Hemingway. Bhuku Risina Basa: Nekuti Rakanyorwa Masikati ndiro bhuku rake rechishanu kusanganisira mamwe anoti Roger’s Revenge, Tudikidiki, Somewhere in This Country, Toriro and His Goats. Anewo zvinyorwa zvake zviri mumabhuku ane chitsama enyaya pfupi pamwe nenhetembo dzinova idzo dzakavhura unyanzvi hwake muna Tipeiwo Dariro.


c: text/html

text:
Kana ukakundikana nehupenyu, kana kuti wakatadza kubudirira, hunge futi kana waka foira bvunzo. Kurumidza kuziya chikonzero chaita kuti ufoire. Ziya chikonzero chaita kuti ufoire. Munhu asingaziye chaitakuti afoire acharamba aridofo. Vakuru vakati “chiramba kuudzwa akaoneka nembonje hahuma”. Chiiko chaita kuti ufoire?
“Anenzeve dzekunzwa ngaanzwe”
Kana ukaFoira
Kana ukakundikana nehupenyu, kana kuti wakatadza kubudirira, hunge futi kana waka foira bvunzo. Kurumidza kuziya chikonzero chaita kuti ufoire. Ziya chikonzero chaita kuti ufoire. Munhu asingaziye chaitakuti afoire acharamba aridofo. Vakuru vakati “chiramba kuudzwa akaoneka nembonje hahuma”. Chiiko chaita kuti ufoire?

robotstxt: allowed

filter: keep


text:
Tsika dzinotangira muimba mevabereki vako. Kana usina tsika muimba yababa vako, ungangova munhu asinatsika kana wava muimba yako, kana pabasa raunosenza. Kuitira vamwe tsika nekuvarumbidza chinhu chakanaka, tsika idzi unodzidza uchiri mwana. Kana wakarumbidzwa iwe uchazorumbidza vamwe. Kana muimba maBaba vako maiva nehondo uye uchingobhurwa uchava mwama anoda hondo uye uchangoda kurwa nevamwe (izvi unozviona pane vanhu vanongoda kunetsana nevamwe pamabasa). Hama neshamwari ngative vanhu vanosimudzira vamwe. Wakasimudzira vamwe, iwe uchasimudzirwa. Wakada kupunzira vamwe pasi, iwe uchapunzirwa pasi.
“Anenzeve dzekunzwa ngaanzwe”


text:
Wapupuri wa Djehovha—Tiri Wanaani?
Isusu tinobva ku mbuto dzakasiyanasiyana uye tinotaura mitauro yakasiyana, kunyadaro tinobatanidzwa ne cinangwa cimweco. Pana izvona zvese, tinoda kukudza Djehovha, Mwari we Bhaibheri uye Musiki we zviro zvese. Isusu tinoita ne patinokwanisanapo pese kuti titeedzere DjesuKristu uye tinodada nazvo kudainzwa Makristu. Umwe ne umwe wedu nguwa dzese unoseenzesa nguwa yake kuti abetsere amweni kufunda nge zve Bhaibheri ne Umambo hwa Mwari. Ngekuti tinopupurira amweni, kana kuti tinoreketa, nge zva Djehovha Mwari ne Umambo hwake, tinoziikanwa kuti tiri Wapupuri wa Djehovha.
Ziya site yedu. Erenga Bhaibheri pa interneti. Ziya zvakawanda ne zvedu uye ne zva tinotenda.


text:
“Mabhuku edu vana vakazvimirira vega. Mumwe nemumwe ane chipo chake chinobuda zvakasiyana nechemumwe,” akadaro Ignatius Tirivangani Mabasa pamutambo wekuparurwa kwebhuku rake retatu ‘Imbwa Yemunhu’ neChishanu, 20 Zvita paNew Ambassador Hotel muguta reHarare. Akataura izvi achiti kazhinji kana munyori aburitsa bhuku vanhu vanenge voda kuyenzanisa mabhuku acho kuti, Imbwa Yemunhu ringava rakaita samapenzi here kana kuti saNdafa Here?
Mutambo wekuparurwa kwebhuku Imbwa Yemunhu waikotsverwa nebepanhau reKwayedza iro rakatora mukana wekupa mubairo kuvadzidzi vekuzvikoro vainge vakunda mumakwikwi ekunyora nhetembo mururimi rwaamai. Makwikwi eDetembai Tinzwe anokurudzira vadzidzi vekuzvikoro zvepuraimari pamwe nevekusekondari kunyora nhetembo dzichizotsikiswa muKwayedza svondo rega-rega. Svondo rega-rega kunotsikiswa nhetembo imwechete inopiwa mubairo. Kupera kwekotoro yega-yega vadzidzi vakakunda vanopiwa mibairo pagungano rinorongwa nevatsikisi veKwayedza. Kubvumbi, Chikunguru naZvita ndiyo mwedzi inenge ichipiwa vakakunda kunyora nhetembo ava mibairo yavo.
Vachitaura pamutambo uyu mupepeti weKwayedza, VaShamba vakati ongororo yakaitwa inoratidza kuti vana vanogona rurimi rwaamai apo vanenge vachiri kupuraimari kusvika mufomu yekutanga neyechipiri kusekondari asi vozodzikira kana vava kuenda kuzvidzidzo zvemberi kusekondari. Vakati ivo sebepanhau rinokurudzira kushandiswa kwemutauro wechiShona vakaona zvakakodzera kutsvaka chikwezvo chinokwevera vana mukuda kushandisa mutauro waamai. “Takaona kuti zvakanaka kuti makwikwi anoita kuti mwana ave neshungu isu tozomupawo mubairo muduku kupembedza shungu dzake.” VaShamba vakakurudzirawo vabereki kuti vabatsirane nevana vavo mundima yekusumudzira mutauro iyi.
Mabasa sembongorori yenhetembo mumakwikwi aya akakurudzira veKwayedza kuti vaitire vana vanenge vakunda, zvidzidzo zvekunyora nhetembo kuitira kuti vagogona kuvandudza kunyora kwavo. “Vana havazowani nguva yekuverenga mhenenguro dzenhetembo dzavo vafarisa kuti vabudiswa mupepa reKwayedza. Vamwe ndinovati dzokorora nhetembo yako ugozotumirazve asi handizodzioni,” akadaro Mabasa.
Akazokurudzirawo vadzidzisi kuti vabatsire vana vavo kukwenenzvera nhetembo dzavo. “Vadzidzisi batsirai vana venyu kuti vafarire kukwenenzvera nhetembo dzavo kusvika dzasvika ipo chaipo. Vana vari kutumira nhetembo dzisina kunyatsopanguchuwetwa. Handizivi pekutura befu, kumira, kukanuka kana kubvunza mubvunzo kunyange zvose izvi zvirimo mudetembo. Iri ndiro dambudziko guru chose. Imwe nyaya iri pakunetseka kushandisa va na wa kuvana.”
Mabasa akazokurudzirawo vana kuti vasanzwa nungo kuverenga zvakanyorwa navamwe vanyori achiti, “Verengai kusvika maziso adonha. Kana adonha anongei mudzorere pekare muenderere mberi muchiverenga.”
Mabasa akazobatawo nyaya inogaronetsa vanyori vechidiki iyo yekubirwa nyaya dzavo dzichizoburitswa navanyori vava nemukurumbira achiti, “Nyaya hadziperi chinopera mataurirwe adzo. Vana muri kuita nungo dzokuendrera mberi. Angonyora detembo rimwe zvatokwana. Kunyora rwendo. Rambai muchinyora muchiverenga kusvika mava kunzwisisa kuti zvamira zvakanaka. Munosvika. Zvinorwadza kuti vaya vatainge tawana tichiti ndivo vachasumudzira mutauro mune ramangwana tozovashaya zvakare.”
Apedza kutaura nezvekunyora kwevana Mabasa akabva aparura bhuku rake Imbwa Yemunhu. Achiparura bhuku iri akaverenga zvishomanini pakutanga kwebhuku Musa achikungura. Akazoverengazve kubva papeji 11 kusvika papeji 12 apo pane chikamu apo Musa anenge achitaura nemudzimai wemutevedzeri wemutungamiri wenyika uyo anoti, “Kana muchinyora muri maporofita enyika, muri varapi venyika. Ndimi anachiremba nevadzidzisi venyika, asi kana mukaita basa renyu nekuda kuonererwa hamubatsire nyika. Vana muzvikoro vanofanira kudzidziswa nemi. Kana tese tafa, kunosara makuva nenyaya dzakanyorwa nevanyori. Makuva haataure kana kutsanangura chinhu, asi zvakanyorwa nevanyori zvinosara zvichidzidzisa nekunongedzera nyika nzira yekufamba nayo. Saka vanyori muri hurumende, kana zvamunonyora zviri zvinhu zvine musoro.”
Mutambo uyu wakava chiitiko chisingawanzoitika nyore kusanganisa vanyori vane mukurumbira vanoti, Thompson Kumbirai Tsodzo, Shimmer Chinodya, Aaron Chiundura Moyo, Memory Chirere uye vanyori vechidiki vaisanganisira Lawrance Hoba, Conarth Macheka naElizabeth Muchemwa.
Vana vanosvika makumi maviri vakawana mibairo yekunyora nhetembo vaviri vavo vanoti Anna Mazvimba uyo ange achiita zvidzidzo zvefomu yechipiri paMutoko Central High School kwaMutoko naBelinda Theresa Mukubvu uyo aiita zvidzizdo zvefomu yekutanga paNyahuni Adventist High School kwaMurewa vakawana mibairo miviri. Vana vose vakakunda mumakwikwi aya vaipiwa mubairo wemabhuku ekunyorera, zvekunyoresa pamwe nebhuku raMabasa, Imbwa Yemunhu.
Anna Mazvimba akati iye akatanga zvekufarira kunyora nhetembo mushure mekunge mudzidzisi wake weGiredhi 2, Madam Nyarai vamudzidzisa kuita detembo pamberi pavanhu. Kubvira ipapo haana kuzodzokera shure. Anoti zvakare anowanawo kurudziro kubva kuna mai vake, Constance Mazvimba avo vaivapowo pachiitiko ichi vachitsigira mwana wavo. Mai Mazvimba vakati vanokurudzira mwana wavo kuti anyore nechiShona kuitita kuti vana vagare vachiziva tsika nehunhu hwavo.
Belinda Theresa Mukubvu akatiwo aifarira kunyora chiShona kuti asumudzire rurimi rwaamai kuti rusafa. Shuviro yake anoti, “Ndinoda kuzova munyori wemabhuku pamwe nenhetembo.”
Blessing Masuka anga achiita zvidzidzo zvefomu 5 paGokomere High School uyo anoti akawana mubairo wekunyora nhetembo muna Chikunguru akati kunyange zvazvo achiita zvidzidzo zvesainzi anofarira kunyora uye mai vake vanofarira kuverenga mabhuku echiShona uye ndiko kwakabva kurudziro yake. Apa ainge auyawo kuzotambira mubairo wehanzvadzi yake, Applaude Masuka uyo anova umwe wevakawana mubairo. Pamutambo uyu Blessing akazviwanira mubairo mushure mekunge agona kupindura kuti ndiyani munyori akanyora bhuku rinodaidzwa nekuti Mudhuri Murefurefu.
Tinashe Muchuri is a Zimbabwean author, journalist and storyteller. He enjoys reading and writing. His poems are published in Jakwara reNhetembo (2008), State of the Nation: Contemporary Zimbabwean Poetry (2009), War Against War (2010), Visions of Motherland (2010), Daybreak (2010), Defiled Sacredness (2010), Mudengu Munei (2010) and in several college and international journals. He has appeared in Zimbabwean feature and short films like Tanyaradzwa, I want A Wedding Dress, NyamiNyami, Playing Warriors, and The Husband. He performed at Intwasa Arts Festival koBulawayo, Dzimbahwe Arts Festival, Chimanimani Arts Festival, Arts Alive International Johannesburg, SADC Poetry Festival in Botswana and Harare International Arts Festival.


text:
Tagged: Zimbabwe
Oliver Mtukudzi-Changu Chii Lyrics
Changu chii Changu chiko nhai mwari Changu chii Chitema here kuvamurume Changu chiko Chitadzo here kuvamurume Changu … Read More »
Oliver Mtukudzo- Tozeza Lyrics
Imi baba manyanya Kurova Amai Ndimi baba manyanya Kurova Amai Munoti isu vana Tofara sei? Isusu vana … Read More »
Oliver Mtukudzo- Handiro Dambudziko Lyrics
Kunzwa musoro kutemamukoma Handiro dambudziko mukoma Wanzwa musoro kutema mukoma Handiro dambudziko mukoma Chapamusoro kutema mukoma Ndiro … Read More »
Oliver Mtukudzi -Izere Mhepo lyrics
Oliver Mtukudzi -Izere Mhepo lyrics Wangu mwana akaenda marimuka Dangwe rangu riye riri marimuka kuLondon Gotwe rakaenda … Read More »
Oliver Mtukudzi- Ndima Ndapedza Lyrics
Pangupese ndasakura ndazunza Ingawani ndasakura ndazunza Pangupese ndasakura ndazunza Ndima yese ndasakura ndazunza imi Zvasarire imi kufuga … Read More »
Oliver Mtukudzi- Seiko Lyrics
Ndinoti seiko Seiko mwari nhayi Nhai mwari seiko Seiko mwari iwe kwandiri seiko Ndinoti seiko Seiko mwari … Read More »
Thomas Mapfumo- Vanhu Vatema Lyrics
Thomas Mapfumo- Vanhu Vatema Lyrics Vakamona kana tiri tose imi (awonde awonde) Tinokunda nhamo dzakawanda (awonde awonde) … Read More »
Bob Marley- Zimbabwe Lyrics
Every man gotta right to decide his own destiny, And in this judgement there is no partiality. … Read More »
Winky D-Chaitemura lyrics
Twenty No hating Kamaaaaaaan!!!! Oooooyee Ooooyee Oye Oyee Biggie!! Chorus Zvinondirwadza mumoyo maaangu Kuona Kuona Zvichinditambudza pfungwa … Read More »
Winky D- Wakasara Lyrics
Wakasara Lyrics Vachiri analogue isu tava digital Dzichiri ngoma isu tave Magitare Panopinzwa Staira nemaNinja usasare Vakomana … Read More »
Henry Olonga – Our Zimbabwe Lyrics
This land our land, is our Zimbabwe A land of peace for you and me Once born … Read More »
Shingisai Suluma – Nanhasi lyrics
Shingisai Suluma – Nanhasi Lyrics Kurarama kwangu kwose makandichengeta Urwere nehutano muchindichingeta Pakuvisirwa pasi Pakubayiwa neminzwa Munyika … Read More »


text:
Ndaichovha bhizautare ndakananga kuEastlea kwandaishanda ndiri bharanzi raimira paZebra Crossing kuti vana vemhene vepa Admiral Tait vagone kuyambuka nzira zvisina tsaona. Tose tinoziva kuti masaskamu ekumayard haagone kuyambuka ega nekuti havana skop dhonoro sevapfanha vekumarukisheni. Chokwadi ndechekuti kabasa kandanga ndapihwa ndiko kaifaniropihwa koporo vanenge vachatanga chingonjo, asi ini mudhara ane bvudzi jena, ane makore akutosvika makumi matatu ari pabasa ndakakandwa uku nekuti vakuru vakanga vaindibatirira. Asi iyo yatova imwe nyaya hayo. Ndichiri munzira chiovha-ovha chakarira, zvikanzi naSajeni, “Zuze, mhanya kubasa izvozvi. Kwaita nyanya kuno. Ovha.”
Ndakarova kabhizautare kangu, tande, nekuti ukasakurumidza vakuru vadana, basa rinogona kukuperera ukakwangwaya. Vaindiona ndakapomba munaEnterprise vaiti kamudhara aka kanenge kasvikirwa. Ndaienderana nemota chaidzo zvekuti miti yemupuranga mucheto menzira ndanga ndisingatomboiona. Tumakomba twakazara mumugwagwa ndaingopinda, tubwi, ndichisiya ndamwaya mvura yainaya muzhizha.
Pandakasvika paMorris Depot, ndakaona vakomana vachimhanya-mhanya kunge nyika yava kuguma nemoto weSodhomu. Misindo yavo yaiti dhi, dhi, dhi patara senge vane nyundo kunze kwetsoka.
“Zuze, mhanya-mhanya, mdara. Chaputika mudhorobha,” ndiNdlovu uyo aindidana. Ndakaona anga akapfeka riot yake, full gear chaiyo.
“Uthini mfowethu?” Ndakapindura nechiNdevere nekuti ndakambenge ndagariswa kwaBurawayo nyika payakawana kuzvitonga kuzere.
“Mfowethu, mfowethu chiiko? Chatsva muguta, Zuze, Sajeni vati munhu wese ngaapinde mugear.”
“Kana neniwo?”
“Usaite kunge mbwende so. Munhu wese arikupinda nhasi. Unofunga vangakusiye wakamira kunge chitunha kuzvikoro mune mabiribobi muguta? Manya unopfeka, ukanonoka uchaenda uri musvuu kunge nzungu.”
Ndakamhanya ndichinzwa achidevedzera kuti “Simudza gumbo, harisi rako…” Sezvinei, nebasa redu iri, zvinhu zvinogara zvakarongeka mumba yenhumbi. Vakomana vaikatanura hembe dzamazuvaose vachipfeka dzebasa chop-chop chaiyo. Hazvina kumbotora nguva, ndakanga ndatosimira hembe yeruvara rweutsi, bhurugwa riri reruvara rwedenga, nemumusoro – nguwo yakasimba kunge damba mbishi. Muruboshwe ndaiva newuko, kurudyi ndine tsvimbo, mutsoka, ndakapfeka shangu dzangu nhema dzaipenyeswa nezuva. Ndiyo gear yanga yakapfekwa nevamwe vedu iyi.
Ndakanopinda padandaro apo vebato rangu vanga vakatomira kuti twi, pasina arikufamba. Sajeni kumberi vaideedzera nezwi riri pamusoro-soro:
“Pinda mumutsetse, wanonoka, Zuze! Varume woye, nhasi, ndiri kuda zvitunha. Mazvinzwa here kumashure uko? Nhasi vachachema kuti amai. Hazviitwe muguta mangu zvavari kuita izvi. Bodo. Kwete muguta mangu. Tanzwisisana here?”
“Hongu, ishe,” takapindura tose. Patiri nehembe dzebasa, taiita kunge mhuka imwe chete, ine chinangwa chimwe.
“Ndati nhasi kunofiwa. Vatamba nemago iwo vasiri wekwa Mhofu. Mazvinzwa here, machinda?” vakashedzera Sajeni.
“Hongu, ishe,” takadavira nehukasha.
Takamira takadai, tichinzwa Sajeni vachishaura, tanga tatova imbwa dzapihwa mhiripiri. Vakawanda vakomana vaivepo vaiva majaha anotemwa dzinobva ropa, asi kana nesu ana makeyi takatozvinzwawo ipapo.
“Muri kumirirei apo. Pindai mumota. Pindai, Pindai, Pindai!”
Takamhanya tichinopinda shure kwemaLandrover nemaSantana anga akatimirira. Yangu ndakatobata yava kufamba ndikaita zvekushetukira mukati. Pane akashedzera kuti “Ninja”, asi handina kuona kuti ndiyani. Tanga takazara kunge pakisimusi. Ndagara, ndakaona, hezvo, ndiNdlovu akagara parutivi pangu. Maziso ake anga akatsvuka kuti piriviri, zvairatidza kuti anga adziputa.
Kwese, kwese tainzwa mota dzichichema bopi, bopi, bopi, takacheka munaChinamano kuti tinobata Fourth. Mhepo yaitirova tiri shure, mota ichigujumuka zvekuti ukasabatisisa waidhonha, woita munyama, dzaitevera kumashure dzaikupwanya senhanga. Mota dzepovho dzaisuduruka, isu varidzi veguta tichimhanya zvedu. Vetsoka vaingotarisa vachiti asi chava Chimurenga? Pamarobot aFourth na Samora Machel, takangopinda ari matsvuku. Kamwe kasawara kaitoda zvekufamba kunge tsikombi kachitaura parunhare, asi sporo yakakarova tauya! Kakapona neburi retsono nekuti kaigona kufira ipapo.
Takapinda muna Nelson Mandela, takanaga Africa Unity Square. Mapato ese aiziva kwaari kunosiiwa. Chinangwa changa chiri chokukomba guta, tobvisa mhandu dzaikonzera mhirizhonga.
Takaburutswa pedo nepariyamende, tiri kumucheto kwemugwagwa. Muna Africa Unity Square manga makazara kuti ta nevanhu. Vaiita kunge masvosve chaiwo. Mureza weZimbabwe waizeya nemhepo. Magonhi epariyamende anga akapfigwa, varimukati vasunga mbariro. Kurimwe divi, panaSilundika na Third, paiva nemahofisi makuru eOld Mutual. Mberi, paunosvika pana Jason Moyo, ndipo paiva nehotera yeMeikles. Chandakatanga kufunga ndechekuti, chikatsva pano, vemadzibasa – vashandi mumahofisi, nevatishanyira vekudzimwe nyika vachaona mhirizhonga. Chokwadi zvainyadzisa.
Vanhu vaiva pakati, padariro raAfrica Unity Square vaiimba. Vaiimba karwiyo kekushoropodza vachiti, “Dzemadhisinyongoro povo yaramba/ dzemadhisinyongoro povo yaramba…” Vamwe ndivo vairidza ngoma, pakati pedariro paiva netukomana twaitamba kongonya yekwaBorder Gezi chaiyo. Muchawonga maiva nemadzimai akapfeka mazambiya nemadhuku, vamwe vaiva vanhurume, majaha ne mhandara zvaivemowo. Ndakaona vamwe vainge mhuri, baba naamai, baba vakatakura mwanasikana pamapendekete.
Magirazi epa Meikles aipenya nezuva remasikati. Kwaipisa asi povo yaidzivirirwa nemimvuri yemiJacaranda nemiPine, miti yaive muSquare macho. Pandakakura, Harare ichiri Salisbury, painzi Cecil Square zvichirangaridza Cecil John Rhodes, bhunu rakaisvoronga kuti nyika yedu ipambwe. Chero marongerwo etwunzira twepo twanga twakagadzirwa twakachekana kuti varimudenga vaone mureza weBhuriteni uya unonzi Union Jack. Pakatizve ndipo paiva nemvura yaipfachuka-pfachuka mukachisipite kakaumbwa nemaoko.
Paiva nemurume akanga akamira aripamusoro, akabata loudspeaker muruoko achisvevedzera nechirungu, iye ari mutema, munyika yevatema:
“The price of bread has become unaffordable for the ordinary man on the street. Everyday prices are going up, we are hungry, yet those we voted into power are driving around in their airconditioned Mercedes Benz!”
Vamwe vakaridza muridzo, vamwe vachisvedzera kuti, “Taurai, Save, munotaura chokwadi.”
“We are here to tell the government that enough is enough.”
Haiwa ndaifunga kuti ava ndivo vekumaUniversity, vaya vanotaura chirungu chemuduramazwi. Ndakamira ipapo ndichiti murume anotaura chokwadi uyu. Netumari twangu twekubasa twushomanana, mhuri yangu yakanga isisakwanisa Lobels kana Aroma. Mangwanani ndanga ndamwa hangu svutugadzike ndikatsenga chimupotohai nembambaira dzandanga ndabikirwa naMai Bhoi.
Mupovho maiva nevanhu vakabata zvikwangwani zvemavara akawanda zvakanyorwa zvichemo zvavo. Vamwe ndivo vaidemba mitengo, vamwe vaigunun’una kuti havana mabasa, vamwe vaiti hurumende ngaichibva. Asi pavari vese apa, hapana aiita musindo, vaiisa zvichemo zvavo murugare rwaKristo. Ndinganyepa ndikati panga pane mhirizhonga.
Kumativi kainga kwakamira vaya venhau, vaya vanopona neghuhwa. Pavari paiva nevarungu, ava taiziva kuti vaimiririra mapepa emhiri kwemakungwa. Mashoko avo ainyadzisa hurumende mumaziso edzimwe nyika. Vatema vaive veHerald, kana mamwe mapepa omuno.
“Vamwayei chiutsi, vakomana,” Izwi revakuru rakaupa pazviovha.
Pasina kana nguva takaona vemagidi voanangisa mumhepo.
“Fire!” Sajeni vakashedzera.
Takangonzwa magu-gu-gu, ndokuonda muchaonga mopfumbuka utsi kunge makore edenga. Povo yakatanga kuchema ichiti, “Yowe, amaiwe.” Maiva nevaikosora, misodzi ichierera. Chiutsi chakaipa hama dzangu, hachisi chekutamba nacho. Vakatanga kutiza nekuti dariro ranga risisagarika nemweya wetsvina wanga wazaremo. Asi kwavaitizira panga pasina nekuti takanga takavakomba. Takaona vaimhanya vakananga kwanga kunebato redu, Sajeni vakati:
“Munhu ngaarohwe semunhu, vakomana.”
Ndakaona Ndlovu osimudza ruoko achirakasha kamwe kamupfanha kanga kave pedo. Yavo yanga iri nhamo yefodya yemudzanga, uko kwaiva neutsi, kuno kunemazino eMaBlack Boots. Vamwe amai vakangoyerekana vavepadhuze ndikavarova bendekete netsvimbo yangu.
“Mwari we!” vakachema vachidzokera kuutsi. Yakanga yava mhirizvonga. Ndaingonzwa vanhu vachichema. Kwese kwanga kuzere maBlack Boots achitinha vanhu. Chero mombe iri pagejo hainzwarwo.
Ndakarova kamwe kamukomana, kadhonha ndikakakava mumbabvu. Pane akakanda chidhinha chikarova wuko. Simba racho rakaita kuti mabhonzo emuviri wangu agedegede. Dai pasina wuko ndakatofa ipapo. Kamukomana kandanga ndarova kakamuka kakarova sporo senge tsuro murutsva. Handina kuona nyakupotsera chidhinha, asi ndakabva ndarova vamwe baba vaimhanya vachipfuura.
Hamenho kuti unosvikirwa nechii panguva dzakadai asi ndakarova munhu semhuka. Sajeni vaisheedzera vachitiraira pekumira, vachitinangisa kune vanga vasina kurohwa. Asi kune vaipoya. Povo yanga yakawandisa, isu tiri vashoma. Vakomana vechidiki ndivo vaiedza kurwisa, asi vakanga vasina zvombo kunge isu. Mumwe akandirova musoro nechikwangwani, ndokubva atinhwa naMuvingi aive pedo neni. Takamurova kusvika tara yatsvuka neropa.
“Rovai, rovai, varovei,” Sajeni vaikurudzira, apo vachiriga rimwe zihofori ranga raita munyama kuuya padhuze navo.
Varume, vakadzi, vana, chembere neharahwa, vose taingorova kunge mwana wemunhu mumwe. Pane murume aidzedzereka akabata kuoko rwerudyi, bhonzo richionekera panze. Vamwe ambuya vaichema kuti, “Mwanangu wakundiuraya,” kunaBhimha aivatinha. Neukoko Chasisi akasvetuka akakava kamwe kamuchinda. Ndakabwaira nekuti akaita kunge ari mubhaisikopo rekung-fu raibuda Chishanu paZBC.
Mumhirizhonga umu ndakamira kumbotura mafemo. Ibasa guru, rinonetesa kunge kusakura pamugwazo. Ndlovu akanditarisa achinyemwerera.
“Machemberaka, mudhara, hamucharigona,” akataura Ndlovu.
“Fokoro mupfana. Ndakapinda basa iri usati wazvarwa,” ndakamupindura.
“Bvuma wasakara, bvuma waunyana,” akataura Ndlovu.
Mashoko ake akandipa ukasha, ndikabva ndatandanisa imwe mvana ndikairova kuti Ndlovu aone kuti ndichiripo. Ndakanzwa achiseka, achindikuza mujambanja. Takashanda nesimba zvekuti pasina nguva takanga tabvisa vanhu vose vakanga vakaungana. Chakangosara chete zvikwangwani, mapepa, marara, neropa raiyerera patara. Dariro rose ranga ranyarara kuti mwiro. Mureza waizeya zvinyoro-nyoro mumhepo papariyamende yenyika.
Vaya vanga vanyanya kukuvara zvekuti havaikwanisa kufamba vakauya vachitorwa nemahamburenzi, vachinorapwa kuParirenyatwa. Taingovanzwa vachigomera vakarara pasi. Vaityisa ndevaya vainge vakarara vakati zii, waishaya kuti munhu mupenyu here kana kuti atisiya. Asi tose takadzidziswa kuti rovai muviri, kwete musoro. Taive mapurisa, kwete mhondi, asi panenge pachiitika jambanja, zvinonetsa kunyatsoona kuti chii chiri kuitika. Bato redu rakanzi ridzokere kukamba, vamwe ndivo vakanzi vasare kuona kuti muguta mune rugare rwaKristo. Ndakadzokera mumota, Ndlovu akanyarara ari pedo neni. Hapana aitaura nemumwe. Handizive kuti vakomana vaifungei. Mumwe nemumwe aitaura neMusiki wake nechomumoyo.
Patakasvika, ndakanokatanura nhumbi dzebasa ndikapfeka dzomazuva ose, bhurugwa rejinhi, nehembe chena. Chandisina kubvisa shangu dzangu dzebasa. Sajeni vakapinda mumba mataipfekera vakati:
“Magona basa, vakomana. Ndizvozvo zvatinoda. Hamuone kuti muguta mava nerunyararo. Honai vatishanyira vemhiri kwemakungwa wava kugona kurara zvakanakamuMeikles vasinganzwe ruzha nhasi manheru. Haiwa, chero vakuru vari kumusoro vatiudza kuti maisvonatsa.”
Ini ndakatora twumuriwo twekovho twandanga ndatenga nebhodhoro rekokokora zvaiva muplastic bag.
“Toonana mangwana, varume,” ndakaoneka.
“Ko, uri kumhanyireiko? Dai wambogara mbichana, Zuze, tapfuura nepabhawa,” Ndlovu akataura.
“Inga unoziva Mai Ano vanovava. Uri kuda kundiuraisa?”
“Ramba mukadzi timwe hwahwa, ndigokutengera chingoto,” Chamisa aikatanura nhumbi akashaura, vakomana vose vaive mumba vakatanga kuimba naye.
Ndakaseka hangu, ndikati vari kuda kuputsa musha wangu. Vakawanda vaigara pedo, kuChikurubhi. Ini ndaigara Mufakose. Handaigona kuswera ndichimbeya mumabhawa, mhuri yakandimirira kumba.
“Zuze,” Sajeni vakandidana ndava pagonhi. “Nezviri kuitika izvi, tiri kuda munhu wese kuti asvike pabasa zvinenguva. Mangwana fumobata jongwe muromo, tichatumira mota iri kutenderera ichitora vanhu vese zuva risati rabuda. Handitika?”
“Hongu, ndichagadzirira, shefu.”
Ndakaoneka, ndikavasiya hangu ndoende kumba, kundozorora.
*****
Ndakaburuka dutavanhu munaMarimba, paduze neMufakose 1, ndikatanga kufamba pore-pore. Akanga ava mahusiku, saka taivhenekwa nemagetsi aive pamusoro pemitanda yesimbi, mudenga-denga, saka zvaingoita kunge kwakachena. Taimbova nemagetsi aripedo nemigwagwa seari kumayard, asi mandururani ekumarukisheni airamba achiaputsa nematombo kusvika taisirwa emhando imwe.
Ndakakomoka munaMuriranyenze ndichinzwa kuneta kwemuviri wangu. Tsoka dzairwadza nekumhanya kwatanga taita masikati. Bendekete rangu rekurwudyi ndanga ndisingatomborinzwa, bodo. Zvaiita kunge pasina chinhu, kunge ruoko rwangu rwava rwechitunha chaicho. Basa redu raida ana nhingirikini, vaya vachiri kunzwa, isu vakwegura tainga tisisazvikwanisa. Dai ndakadzidzawo, pamwe ndaiwana remumahofisi zvakaita vamwe. Asi apo ndozvifadza nenhema. Hapana mawaniro andaiita chinzvimbo muZRP. Yanga iri tsaona yemapindiro andakaita basa.
“Maswera here, baba Ano?” ndakanzwa izwi richidana mumba iri pedo.
“Taswera maswerawo,” ndakapindura ndichipfuurira zvangu.
Mumugwagwa mainge makazara vanhu vaifamba-famba, chero ari mahusiku, sezvinoitika mumarukisheni. Kuruboswe kwangu kwaiva nemajaha ainga akagara achitamba njuga vachiputa fodya. Pavakandiona vakandikwazisa. Vaiva vakomana vapedza chikoro, zvino kusina mabasa vaigoitei havo. Isu takakura nguva mabasa akawandisa, vanhu ndivo vaitoita vashoma.
Maraini ekuno aiva netumba tutukutuku. Dzimwe dzaitove dzakabatana, yeapa neyeapa, zvokutoti vavakidzani vemo vainzwanana, uyu achinzwa zvinoitika mumba memumwe. Dzakawanda dzacho dzaiva nematenga easbestos. Tainge takanzwa kuti yaikonzera zvirwere zvemumapapu, asi ndopataiita sei – taizopfira dzimba dzemuguta nehuswa here, vakomana? Zvimwe tongorarama nesimba raKristo.
Mukuneta kwangu, ndakatanga kugaya kuti dai zvaiita ndicharegera basa hangu. Ndaida kudzokera kumusha kwedu, kuManhenga, uko kwandanga ndakavaka kamba. Amai vangu nababa vakanga vachiri vapenyu. Munyika medu maifa vaduku, vakuru vachisara. Mumba yemuguta taisiya vana hedu. Ndaiva nemunda wangu wandaida kurima chibage, mhunga, nzungu, nyimo, mbambaira, nemuriwo. Zvimwewo maizongobuda ipwa, magaka, nembeva. Kumusha ndakange ndine miti yemichero, taiva nemitsubvu, mimango, migwavha, nemahabirosi, apo mumasango muzere mizhanje nemitohwe. Hapana asinanungo aifa nenzara kwedu! Hapana chinofadza moyo kunge kudya chikafu chawakarima nemaoko ako ukadiridza neziya rako wega. Maborn-rukisheni havazvinzwisise izvi, ukavati tora dura utswe vanokuti handei kuchigayo, kana kutoti tinotenga Roller Meal muchitoro. Ndiwo mafambiro enguva aya. Ndaive nedanga remombe, mbudzi, huku nemadhadha kumusha. Hapana chataishaiwa.
Asi mumafungiro angu ekusiya basa, ndaiziva kuti ndaizvifadza nenhema. Ndanga ndichinemakore maviri chaiwo kuti ndikwanise penje- eh, mudyandigere wangu. Mudenga mangamusina makore, saka ndaiona nyenyedzi dzichipenya. Asi hadzina kuwanda sedzaunoona kumusha kusina magetsi. Ndinoyeuka ndichiri mudiki kuti mumwedzi waMbudzi denga raizara nemasvosvobwa zvaifadza maziso, zvichiisoshamisa moyo.
Tara yaiva pamusoro-soro, apo isu pataifamba pamavhu pari pasi, nekuti madzimai aitsvaira paruvanze mangwanani ogaoga. Ndakasvika pamba munaMucheresesa painonosangana naMushuma. Ghedhi rakanga ravharwa apandisina svumbunuro, saka ndakaridza muridzo, ndikanzwa mitsindo, kamuzukuru kangu, Chamunorwa, kachimhanya kuzondivhurira.
“Manheru, Sekuru?” kakandikwaziza kachiuchira.
“Manheru, mwana wehanzvadzi.” Ndakapindura, ndichikapa maplastic bag.
Ndakapinda mumba, umo Mai Ano vakanditambira nomufaro. Ndakagara pachigaro chababa ndikakwazisana nemhuri yangu yaivemo. Taigara tiri vanomwe; taive nevanasikana vatatu, apo taichengeta vazukuru vatatu – vana vasisi vakashaya, nevamwe tsano – hama yaMai Ano.
“Kwanga kuri sei kubasa?” Mai Ano vakandibvunza.
“Aiwa, nhasi kwanga kune basa guru. Tashanda sembongoro chaidzo,” ndakavapindura.
“Mbavha dzemuHarare dzawandisa, mabata vanganiko?”
“Nhasi dzanga dzisiri mbavha, adzimai,” ndakabva ndamira ipapo nekuti ndanga ndisina simba rekunyatsotsanangura nhorondo yezvanga zvaitika.
“Todya here, Museyamwa?” Mai Ano vakandibvunza. Tanga tagara tose makore akawanda zvokuti ndivo shamwari yangu yaiziva zviri muninga, mukati-kati memoyo wangu.
“Hezvo, manga makandimirira, vana vachifa nenzara.”
Vakaunza mvura, vakapfugama, vakandichingura kuti ndigeze maoko. Vapedza vakandiunzira ndiro yaive nesadza, muriwo, nematemba akabikwa mumafuta enguruve. Ndakavatenda ndikatungamira munamato tisati tadya. Kubika kwaMai Ano kunodadisa, pamusha pano ndaidya senge ndini Munhumutapa chaiye. Zvaindifadza kunzwa mazwi evana, tichidya tose semhuri pamwechete.
Pamadziro, mberi kwangu tanga tine mifananidzo yakawanda yemhuri. Panga pane wepamuchato wedu tichiri jaha nemhandara. Pazasi pacho taive nemufananidzo waMakomborero, mwanakomana wedu wekutanga. Aive asiri pano nesu nekuti anga atumirwa namauto kunorwa hondo yaKabila kuDRC. Zvaindishungurudza mumoyo paakatanga kutumirwa kuhondo, zvokuti ndaishaya hope. Ndainge ndisingade kuti apinde muchiuto. Dai akaita hake mudzidzisi kana mabharani, asi ainge ava pazera rekuzvionera, zviya zvinonzi pachiNdevere, “Indoda kufanele izibonele”. Nepamwe, mumoyo mangu ndaimuremekedza nekuti airwira nyika yake. Ini baba vake handina kurwa muhondo yerusununguko. Pamwe ndiwo mamiriro apasi kuti vana vairwa hondo dzisina kurwiwa namadzibaba awo. Ndakadya ndichitarisa mufananidzo wake, akapfeka hanzu dzake dzemavara-mavara echiuto, ngowani yebhareta iri mumusoro. Aive nemakore makumi maviri nerimwe asi ainga avakutoita kunge murume mukuru. Ndiwo mafambiro enguva.
“Muzukuru Tanaka, waita homework yako here?” Ndakabvunza.
“Hongu, Sekuru.”
“Zvakanaka. Kovamwe mese, makangoti zii so, maita basa renyu rekuchikoro here?”
Vakangoti tuzu, vachibwaira, ndikavadana nemazita:
“Sekai, Vheneziya, Chenhamo, hamusi kunzwa zvandabvunza here? Zvimwe muri kuda kuti nditore mvuu, ndiyo ingaite kuti mugone kutaura. Ndati maita homework yenyu here?”
“Aiwa vana, varegei vakadaro,” vadzimai vakada kuvadzivira.
“Kwete, ndaramba, hatitambe nechikoro tichidaro. Siyai sadza renyu, moenda kunotora mabhuku enyu. Pataikura isu, hapana aidya asina kuenda kumunda, mazuvano hapana anodya asina kuita basa rekuchikoro.”
“Hezvo, Baba Ano-”
“Zvandataura ndizvozvo,” ndakabva ndatoipedza nyaya yacho.
Ndaifarira kuti kana ndagara nevana ndizive zviri kuitika kuchikoro. Ini ndakangogona kusvika standard six nekuti vabereki vanga vasina mari yekundiendesa mberi. Ndiko saka ndichikurudzira vechidiki vanemukana kuti vashande nesimba. Chinongondishungurudza chete ndechokuti isu taiwana mabasa nedzidzo iri pasi-pasi, asi vana vemazuvano vanoshaya mabasa ivo vane dzidzo yekumusoro kunyangwe yekumauniversity chaiyo.
Pakazorira ngoma dzenhau, vanga vapedza mabhuku avo nekudya, ndakaudza vana kuti vaende kundorara. Joseph Madhimba naColin Harvey vakanga varipanyanga. Vakatanga nekutiudza kuti mutungamiriri wenyika anga ashanya kuAmerica, uko aienda kumusangano weMubatanidzwa weNyika Dzose kuNew York. Dzapera kwakauya nhau dzemhirizhonga yakaitika pakati peguta. Harvey akati povo yaipaza zvitoro ne mahofisi muguta saka mapurisa namauto akaita basa rakaisvonaka kudzosa rugare muguta guru reZimbabwe. Vakaratidza mahwindo anga akapazwa, vakaburitsa mukuru wemapurisa, ivo VaChihuri vachiyambira kuti vaya vanoda kukonzera mhirizhonga vazive kuti mapurisa anovabata. VaChimutengwende vakabudawo vachikurudzira vanhu kuti vadzokere kumabasa avo. VaDabengwa ndivowo vakati mauto enyika anga apihwa shoko rekuti vabatsire mapurisa uyezvo, “Havamire kupfura kana pane anoda kukonzera misindo.”
Ndakaona ndakanyarara, ndikati kuna Mai Ano, “Handei hedu tinorara.”
Takaenda kumba yedu yekunorara, nokuti chero mumba mekudyira mataionera terevhizhoni maiva nevana vairaremo. Kamba kedu kaiva kadiki. Ndakakatanura hembe, ndikapinda mugudza ndiri musvuu. Mai Ano vakanditsvoda tikaenda pabonde chinyararire. Tapedza vakandinyemwerera, vakandidetemba nomutupo, ndikavakumbira kuti vandimutse makuseni-seni nokuti pane mota yaiuya kuzonditora kundiendesa kubasa. Manheru iwawo, ndakarara ndakavabvumbamira, shungu dzaiva mumoyo mangu dzikatonhorerwa. Mukadzi uyu chipo kubva kuna Mwari. Dai pasina Mai Ano, pfungwa dzangu dzakatenderera kare, nekuti mararamiro apasi pano ava kuvhiringidza chero vanozviti vakasimba.
Ndakamutswa mangwanani zuva risati rambobuda naMai Ano. Ndaitonyahwaira pamba kuti ndisamutse vana, ndikageza, ndokupfeka. Mai Ano vakandipa kambuva kekuzodya magwanani ndava kubasa. Ndakavatsvoda ndikandomira paghedi, ndakamirira mota yebasa.
Sezvinei ndakanzwa kutinhira kweLandrover. Mushure manga muna Magaisa, Chiutare, Sibanda naMangwiro, vandakakwazisa ndichipinda imomo. Kwaitonhora asi Magaisa anga aunza kagumbeze katakafugatose, takafuratira kwaienda mota kuti tisarohwe nemhepo. Taingondzwa mota ichigujumuka ichikwira mahump azere mumigwagwa yekumarukisheni. Kaitano aityaira taimuziva nenyaya yekumhanya, asi hapana zvataigona kutaura nekuti aiva pamusoro pedu. Magaro edu ndiwochete aigununguna nekukuvara pamusaka pematyairiro ake aiita kunge tiri mungoro.
“Unofunga kuti chichatsva zvakare nhasi, Zuze?” Sibanda aive pedo neni akabvunza.
“Ndiri munhu wenyama, ndingaziveiko hangu,” ndakapindura.
“Nekurohwa kwakaita munhu nezuro unoti vangabude futi?” Sibanda akaenderera mberi.
“Handizive,” ndakapindura.
Mangwiro akati, “Vanenge vachitopenga vakabuda nhasi. Vanhu imbwende, takavagadzirisa. Uyezve nyaya yacho yapindirwa nemasoja, saka anenge achitsvaga rufu rwake ndiye chete angabude.”
“Ndakanzwa kuti nhasi tinenge takazara pakati peguta zvekuti hapana anotogona kupinda. Kune vakomana varikubva Bindura, nekumaprovince kuzotisimbisa,” Sibanda akataura.
Magaisa akabvunza kuti, “Ko chikatsva kumaprovince?”
“Maya, haitambike iyoyo, vemuHarare neBurawayo chete ndiwo vane misindo. Hapana anoti bufu kunze uku.”
Vachikurukura nyaya, ndakafunga hangu matangiro andakaita basa muna1976 hondo yerusununguko ichipisa. Ndanga ndichiri mujaha ainzwa, ndikawanirwa basa muchipurisa nasekuru vangu, VaMarange, vaigara Haifiridzi, vaiva Sub-Inisipekita. Makore iwawo ndicho chinzvimbo chikurusa chaigona kusvikwa nemunhu mutema mumapurisa aSmith. Zvinzimbo zvevarungu zvaiva zvakasiyana nezvedu, asi chataiziva ndechokuti chero wakwirira sei uri mutema, chero chinzvimbo chako pabepa chiri pamusoro pemurungu arikutanga basa, iye aive pamusoro pako pamusaka peganda rake. Masimba aVaMarange aingova pamusoro pemapurisa matema oga. Varungu vaizvionera. Ndichochokwadi chemagariro edu muRodhizha.
Ndavakuchipurisa, takadzidziswa kufora, bumbiro romutemo, kushandisa gidi, kubata mbavha nezvimwe zvinhu zvaienderana nebasa redu. Chero bhunu raitidzidzisa, Parkinson, rakandikurudzira richiti ndaishanda nesimba, uye ndikaramba ndakadero ndichakwirira. Mumusoro mangu ndaitozviona ndasvika chinhano chinenge chasekuru, ndava munhu anoonekerawo munharaunda. Handina hangu kuzokwirira nekuti pakazowana nyika kuzvitonga kuzere, vakarwa hondo ndivo waikwirira, isu veRodhizha tichisara tiri pasi. Asi iyo yatove imwe nyaya.
Motokari yakamira ichinhonga Ngwenya naKutyauripo vainge vakatimirira pamusika ndokubva tasimukazve. Takwazisana, ndakadzokera mundangariro dzangu. Ndichiri kuyeuka muna1978, kana kuti ndemuna1979 here – patanga tava pasi pehurumbende yechimbwasungata Muzorewa, handichanyatsoziva, kwavakare, asi ndinoyeuka kwakaita mhirizhonga kuMbare. Mazuva iayo mhirizhonga yaingoitikira kumarukisheni chete nekuti vatema vainge vasina mvumo yekuunganirana pakati peguta. Zveshuwa mazuvano kupinda kwebongozozo muguta kunoita kuti basa rinetse nekuti tinofanira kudzivirira dzimba nemabhizimusi evanemari. Mumarukisheni taingopaza, tichiita madiro aJojina.
Takatakurwa nemaLandrover, kwete emazuvano asi emakore iawo, tikamhanyiswa kuMbare. Munhu wese anoziva kuti makore iawo, varungu vaigara kumayard, vatema vachigara kumarukisheni. Mbare ndiyo rukisheni rwokutanga rwevatema. muSosibheri. Takasvika pane gurusvusvu revanhu vatema, ndinofunga vaitsigira mapato ekuzvitonga, vainge vakatakura zvikwangwani vachiti varikuda rusununguko.
“Right, boys, let’s show these bloody gooks just who’s in charge here,” akataura Bramford, bhunu raititungamira.
Takamwaya vanhu chiutsi ndokutanga kuvatinha netsvimbo dzedu. Vamwe varimukati vaikanda matombo, asi tanga takasimba, takawanda, tine zvombo. Tanga tisina matyira kuti arohwa anofa kana kuti anorarama here. Chedu chete chaiva chekuratidza masimba evapambepfumi. Ropa raiyerera munzira, vanhu vachimhanya vachichema kuti midzimu yavabatisa pasi. Makore iawo ndaive ndichiri kunzwa, ndaiti ndikarova munhu kamwechete ndaimuriga pasi. Vainditi “Tree cutter” kana kuti “Murigamiti” pachivanhu.
Chinhu chega chainyanya kutyisa patairova vanhu kumarukisheni tichirwira hurumende yevarungu changa chiri chekuti paishandiswa imbwa huru. Imbwa dzacho dzaingobatwa nemapurisa varungu chete, vachidzisikira mupovo. Imbwa yaiti ikaruma munhu yaimuita kanyama-kanyama. Chainyanya kutyisa ndechekuti imbwa idzi dzainge dzakarerwa dzichidzidziswa kuruma vanhu vatema saka wanga uchitotyawo newewo, chero uri mupurisa, kuti imbwa yacho inogona kukuruma.
Tototenda Mwari kuti hatichashandisa imbwa mazuvano. Zvinoratidza kuti nyika yedu yafambira mberi kubvira patakawana kuzvitonga kuzere muna1980.


text: Anesu , Anodiwa, Anopa, Batanai, Batsirai, Chaitaishe, Chakaodza, Chakatungwa, Chatunga, Chatungwa, Chenai, Chengetai, Chenjerayi, Chido, Chiedza, Chioneso, Chipo, Chiratidzo, Chishamiso, Dadirayi, Dakarayi, Dambudzo, Danai, Dudzai, Dzidzai, Fadzai, Fambainesu, Fambisai, Farai, Farikai, Fungai, Garikayi, Hachina, Hamandishe, Hatineti, Hazvinei, Idai, Isheanesu, Itai, Itainashe, Ityai, Komborerai, Kuda, Kudakwashe, Kudzai, Kundai, Kundishora, Kurauone, Kurayi, Kushinga, Kuziwa, Mafara, Maidei, Maita, Maonatagara, Mauro, Mazvita, Mirirai, Miriro, Muchaneta, Mufaro, Mufudzi, Munashe, Murambiwa, Musodzi, Mutongi, Muzondiwa, Mwaita, Ndakaitei, Ndomupei, Ngoni, Ngonidzashe, Nhamo, Nunudzai, Nunurayi, Nyarai, Nyasha, Nyashadzashe, Nyikadzino, Paidamoyo, Panashe, Panganai, Pemberayi, Pepukai, Pomerai, Rambai, Raviro, Rindai, Ringai, Rudairo, Rudo, Rujeko, Rumbidzai, Rumbidzo, Rutendo, Ruvheneko, Sarudzai, Sesedzai, Shamiso, Shingai, Shingi, Shingirayi, Shingisai, Shorai, Shumirayi, Shupikai, Shupiko, Simba, Simbai, Simbarashe, Tadiwa, Tafadzwa, Tafara, Tafirenyika, Tafireyi, Takudzwa, Takunda, Tambudzai, Tamuka, Tanaka, Tanatswa, Tapiwa, Tapuwa, Tariro, Tarisai, Tatenda, Taurai, Tawanda, Tawona, Tendai, Tendekai, Teurai, Teverai, Tichaona, Tichatonga, Tinashe, Tinotenda, Tionei, Tiritose, Tirivaeni, Tonderai, Tsitsi, Tungamirayi, Uchirayi, Upenyu, Ushe, Vengesai, Vimbai, Vimbisai, Vimbiso, Vingirai, Wadzanai, Wedzerayi, Zaranyika, Zeneko, Zivanai, Zuva, Zvenyika, Zvikomborero, Zvipo


text:
Sei Zvapupu zvaJehovha Zvisingabvumi Kuwedzerwa Ropa?
Dhaunirodha
Nhema dzinowanzotaurwa nevanhu
Nhema: Zvapupu zvaJehovha zvinofunga kuti vanachiremba havagoni kubatsira, saka kana vakarwara havaendi kuchipatara.
Chokwadi: Kana isu kana kuti voukama vakarwara tinotsvaka kurapwa kwakanakisisa. Tinotsvaka vanachiremba vanoziva basa uye vanorapa pasina kuwedzerwa ropa. Tinofara chaizvo nokufambira mberi kuri kuitika panyaya dzokurapa. Kutaura zvazviri, nzira dzinoshandiswa pakurapa Zvapupu pasina kuwedzerwa ropa dzava kushandiswawo kubatsira vamwe vasiri Zvapupu. Munyika dzakawanda, murwere anogona kusarudza kana asingadi kuwedzerwa ropa izvo zvinomudzivirira pazvirwere zvinokonzerwa nokunge awedzerwa ropa, kana kutadza kupindirana kweropa nomuviri wake.
Nhema: Zvapupu zvaJehovha zvinoti kutenda ndiko kunoita kuti murwere apore.
Chokwadi: Hatiiti zvokunamatira.
Nhema: Dzimwe nzira dzokurapwa nadzo pasingawedzerwi ropa dzinodhura.
Chokwadi: Kurapwa usingawedzerwi ropa kwakachipa. *
Nhema: Zvapupu zvakawanda kusanganisira vana, zvinofa gore rimwe nerimwe nemhaka yokuramba kuwedzerwa ropa.
Chokwadi: Idzi ndidzo nhema dzisina kana nomusoro. Vanachiremba vanovhiya vanogara vachivhiya mwoyo, mizongoza uye kuisira munhu dzimwe nhengo dzomuviri uye vanozviita vasingashandisi ropa. * Varwere kusanganisira vana vanorapwa vasingawedzerwi ropa, vanopora kufanana nevarwere vanenge vawedzerwa ropa kana kuti vanotokurumidza kudarika vawedzerwa ropa. * Ndiani anoziva kuti kana murwere akawedzerwa ropa achararama asi akasawedzerwa ropa achafa? Hakuna anozviziva.
Sei Zvapupu zvaJehovha zvisingabvumi kuwedzerwa ropa?
Iyi haisi nyaya yokuti vanachiremba vanoti kudii asi kuti inyaya yokuti Mwari anoti kudii. Testamende Yekare neTestamende Itsva zvinotipa murayiro wakajeka wokuti tisadya ropa. (Genesisi 9:4; Revhitiko 17:10; Dheuteronomio 12:23; Mabasa 15:28, 29) Uyewo, kuna Mwari ropa rinomirira upenyu. (Revhitiko 17:14) Saka kusadya kwedu ropa kana kuriwedzerwa haisi nyaya yokungoteerera Mwari chete asi kuti tinenge tichimuremekedza somunhu akatipa upenyu.
Kuchinja mafungiro
Pane imwe nguva, vezvoutano vaiti kurapa pasina kuwedzerwa ropa kwakaipa uye kwakangofanana nokuzviuraya asi iye zvino vava kuchinja mafungiro avo. Somuenzaniso, muna 2004, imwe nyaya yakabudiswa mubhuku rezveutano yakati “nzira dzakawanda dzinoshandiswa pakurapa Zvapupu zvaJehovha ndidzo dzichange dzava kutoshandiswa nevakawanda mumakore ari kutevera.” * Imwe nyaya yakabuda mubhuku rinonzi Heart, Lung and Circulation muna 2010 yakati “‘kuvhiyiwa munhu asingawedzerwi ropa’ hakufaniri kungoitwa kuZvapupu zvaJehovha chete asi kuti kunofanira kuitirwa vanhu vose.”
Zviuru zvakawanda zvavanachiremba zvava kushandisa nzira dzokuti murwere asarasikirwa neropa rakawanda paanenge achivhiyiwa uye pakuvhiyiwa kwacho havamuwedzeri ropa. Nzira idzi dzokurapa pasina kuwedzerwa ropa dzava kutoshandiswa munyika dziri kusimukira uye vamwe varwere vanenge vasiri Zvapupu zvaJehovha vari kutokumbira kurapwa kwakadaro.
^ ndima 8 Ona bhuku rinonzi Transfusion and Apheresis Science, Volume 33, No. 3, peji 349.
^ ndima 10 Ona bhuku rinonzi The Journal of Thoracic and Cardiovascular Surgery, Volume 134, No. 2, mapeji 287-288; Texas Heart Institute Journal, Volume 38, No. 5, peji 563; Basics of Blood Management, peji 2; uye Continuing Education in Anaesthesia, Critical Care & Pain, Volume 4, No. 2, peji 39.
^ ndima 10 Ona bhuku rinonzi The Journal of Thoracic and Cardiovascular Surgery, Volume 89, No. 6, peji 918; uye Heart, Lung and Circulation, Volume 19, peji 658.
^ ndima 14 Continuing Education in Anaesthesia, Critical Care & Pain, Volume 4, No. 2, peji 39.
DZIDZA ZVAKAWANDA
Bhaibheri Rinoti Chii Nezvokuisirwa Ropa?
Maererano neBhaibheri, Mwari akapa murayiro wokuti ‘regai ropa.’ Izvi zvinoshanda sei mazuva ano?


text:
BaFakazi baYehova—Tiboyani?
Tobva munjudzi dzakasiyana, kakale tolebeleka ndimi dzakasiyana, tose tohaka thama tjinhu tjin’ompela. Tjinhu tjatinohaka kwazo kudza Yehova, Ndzimu wakunolebgwa negukwe muBhayibhili kakale ndiye Mbumbi wezwinhu zwose. Togwisa kwazo tebedzela Yesu Kristu kakale tohana dangwa kuti baKristu. Umwe nemwe wedu unozwipa lubaka kuti atjidze banhu bazibe ndeBhayibhili neBuhe gweNdzimu. Ndentha yekuti tofakaza, kene tolebeleka nekwaYehova Ndzimu neBuhe gugwe, banhu banotiziba kuti tibaFakazi baYehova.
Bona webhusayiti yedu. Bala Bhayibhili mu-Internet. Zwidiye zwinjinji ndekwedu kakale nezwinhu zwatinogalamoyo.


text:
Pane vamwe vanhu vanoita kunge ¬†kushanda vasingabi kunotova rwadzwa. Zvandinoreva ndezvekuti pane vanhu vakatogarwa neshavi rekuba, saka kana wakavapa basa rekuita, vanototsvaga nzira yekukubira chete. Vanhu ava vanoto zvibvunza kuti “pano panobika chii chacho”. ¬†Munhu uyu anoita kutizwa nekubudirira, anotandanidzana nehugwaru achitadza kuhubata. Anotizwa neizvo zvaarikuda kuita. Unotoshama uchiona kuti munhu uyu anenge achishanda nesimba rakanyanya asi nekuda kwehutsotsi hwake, anotadza kubudirira. Vanhu vaMwari, ndinokuyambirai kuti shandai muchokwadi, nyika irikuchema nekuti ma tsotsi awanda kupinda vastvene muzvironga zvemumisika yakabata nyika. Iwe rega kubira vamwe, kana uine zvaurikuwana nechioko muhomwe svipira pasi, zvirege, shanda muchokwadi. Chinhu chinoshamisa ndechekuti musiweSvondo vamwe maTsotsi aya ndio anomira pamberi peChechi achinamata kunge ndivo vakasika munamato.
“Anenzeve dzekunzwa ngaanzwe”


text:
AMINUIS-Presidente Hifikepunye Pohamba, kahundilire vatungi momukunda gwaAminuis asi vahepa kulipakerera kombunga zendi zaSWAPO, morwa yizo zelike mbunga zina kara asi kuvhura ndi asi zaretesapo mpora noukumwe mosirongo. Horowora mbunga zaSWAPO, Horowora mbunga zaSWAPO, nokurugurura mbudi ozo. Nokuvapura asi morwa sinke nopira muntu kuwiza kombunga zaSWAPO. Pohamba kakauyungisire sigongi saSWAPO momukunda gwaAminuis moOmaheke, momapeu ganapuko.
Aminuis mukunda gwakara gwadivikwa kwaNUDO, omu ava gwana mazwi gomanzi kukwamako Otjinene, ano NUDO kufunda nkenye mahoroworo aga karako monomukunda dina mbali kutunda tupu apa vatunda moDTA, momvhura 2003. Mbunga zaSWAPO zelike zina kara asi kurugana nawa kugava sirugana sosiwa kovantu nokouzuni ntani azo kwalituramo unene mokugwanekedesa vantu vatunga mosirongo esi, kugusako ruvara, muhoko, ntundiliro, rudi vharwa, ndi asi mapuliro pasiukiliste yimo ngoso ana kutantera ava kavakere pepongo.” Zendeni mukatantere vakwaneni, vaholi zeni novaharwa veni munasigi kembo asi vahepa kuwiza kombunga zaSWAPO.” Siruwo sokukwamako nsene tomuwiza kosigongi mwahavasiga vahepa nawo kuwiza kosigongi, yimo ana kutanta Pohamba. Pohamba simpe kagwedereko asi mbunga zaSWAPO zelike zina kara nomagano gokukulika sirongo esi, morwa eyi kuna kulilikida yene pwayene omu sirongo saNAMIBIA vana kusitura ponontambo dokulisiga-siga kuhamena ekonomi. Nombunga dokulisiga siga ado kuna kutantera vantu asi vana hara kurugana ngesi nokukarugana eyi nye kapi vana kutantrerako vantu asi yinkle eyi varuganako pwanare. Ose kapi tuna kara tupu asi mbunga politika, ndi asi mbunga zokuuyunga tupu nye kurugana oyo tuna kuuyunga yipo vantu vayimone. Yirugana eyi zarugana mbunga zaSWAPO, kuvhura kuyimona kuvhura kuyikwata yipo nye yina karere mulyo asi twahepa kutupa simpe siruwo tutukwire oyo tuna kurugana. Pohamba simpe kahundilire nombunga dina kukalihamesera momahoroworo asi dahepa kurugana nomukaro gomuwa pampora.
“ Mahoroworo kwakara ngwendi udano wombara, apa avadana kapi ava kara asi nonkore, morwa sinke nye ose natukarere namo peke.” Age kahundilire vaNAMIBIA asi vahepa kuhorowora candidate gombunga zaSWAPO, ndokotora Hage G. Geingob, Age muntu gomuwa, mugara gomuwa unene. Yimo ana kutanta. Mwahepa kukara muna liwapayikire mukahorowore mbunga zaSWAPO,ntani nakandidate gwazo Ndokotora Hage G. Geingob, yimo ana kuhundira vahorowoli navenye. Pohamba kuna kara ana yidiva asi nsene Hage nava muhorowora hawe age nakatwikira oku vanahagere, ntani nakaretapo magano gamwe gomape. Pohamba simpe kakadingwire mavango ngwendi nzira vana kurugana kutunda Otjinene oze koGrootfontein ntani za Gobabis, Aranos ezi ngazi pita moAminuis ngazikagava ekuliko.
Vantu kavakere pepongo lina kava kere, Ministera gonomina, Isak Katali, Ministera gerongo Dr. David Namwandi, nomunona gwendi Silvia Makgone, ministeragona goyirugana Kilus Nguvauva, ministera gona gonombudi Stanley Simataa, ntani musipundi nye gombunga ezi vapa sinka kuhamena mukunda gwaOmaheke Immanuel Ngatjizeko navamwe ngoso. Pohamba kuna kumundindira akauyungise sigongi sangesi moKeetmanshoop momapeu, nye kuna kumoneka asi sigongi sangesi vanasitura nye mosondaha kapisi momapeu hena.


text:
Kutambudzika mupfungwa kuda kwako. Hona munhu anotambura achifunga kuti oitasei kuti atambire mari yakatiwandei. Munhu uyu, anotambura achifunga kuti, ko marindinoi bata seiko, achishaya hope achifunga mari chete. Munhu uyu arikutadza nekuti izvo, haasikuona kuti izvo mari inouya nemabasa ako. Wakafunga kuti ko, ndoshanda seiko nemazvo, uchaona kuti mari inokutandanisa. Mari inoita kukustvaga. Hama neshamwari ngatiregere kufunga kuti tichaona mari yakawanda sei, ngatifunge kuti tichashanda seiko memazvo.
“Anenzeve dzekunzwa ngaanzwe”


text:
Tinoraramirei?
Mhinduro yeBhaibheri
Mubvunzo wokuti tinoraramirei unogona kubvunzwa nenzira dzakasiyana-siyana dzakadai sokuti Nei tiri panyika? kana kuti Upenyu hwangu hune chinangwa here? Bhaibheri rinoratidza kuti chinangwa chokurarama ndechokuti tive neukama naMwari. Funga nezvezvinhu zviri pasi apa zvinotaurwa neBhaibheri.
Mwari ndiye Musiki wedu. Bhaibheri rinoti: “[Mwari] ndiye akatisika, kwete isu pachedu.”—Pisarema 100:3; Zvakazarurwa 4:11.
Mwari ane chinangwa pazvinhu zvose zvaakasika kusanganisira isu.
—Isaya 45:18.
Mwari akatisika tiine chido chokunamata, icho chinoita kuti tide kuziva chinangwa cheupenyu. (Mateu 5:3) Anoda kuti tizadzise chido ichocho.
—Pisarema 145:16.
Tinozadzisa chido chedu chekunamata nekuva neukama naMwari. Kunyange zvazvo vamwe vachifunga kuti hazviiti kuti munhu ave shamwari yaMwari, Bhaibheri rinotikurudzira kuti: “Swederai pedyo naMwari, uye iye achaswedera pedyo nemi.”—Jakobho 4:8; 2:23.
Kuti tive shamwari yaMwari, tinofanira kurarama zvinoenderana nechinangwa chaakatisikira. Bhaibheri rinotaura chinangwa ichi pana Muparidzi 12:13 richiti: “Itya Mwari uchichengeta mirayiro yake, nokuti iri ndiro basa guru romunhu raakasikirwa kuita.”
—Bhaibheri Rinoera.
Mune ramangwana, Mwari paachabvisa matambudziko ose uye paachapa upenyu husingaperi kushamwari dzake kureva vaya vanomunamata, ndipo patichanyatsorarama zvinoenderana nechinangwa chatakasikirwa.
—Pisarema 37:10, 11.
DZIDZA ZVAKAWANDA
Nei Uchifanira Kudzidza Bhaibheri?
Bhaibheri riri kupa mhinduro dzemibvunzo inokosha muupenyu kumamiriyoni akawanda evanhu panyika. Unodawo here kubatsirwa?
Chinangwa chaMwari Nokuda Kwenyika Ndechei?
Bhaibheri rinotsanangura kuti nei Mwari akasika nyika, kuti kutambura kuchaguma rini, uye ramangwana renyika uye revaya vanogara pairi rakaita sei.
Chokwadi Pamusoro paMwari Ndechipi?
Unofunga kuti Mwari anokuda here? Verenga unzwe kuti Bhaibheri rinoti Mwari ane unhu hwakaita sei uye zvaungaita kuti uve pedyo naye.


text:
Najohani 1:1
"Pakutanga Izwi rakanga riripo, Izwi
rakanga riri kuna Mwari, Izwi rakanga riri Mwari."
Tinogara panzvimbo diki yakangogadzirwa zvino ungwaru inozvichengetedza yomuchadenga pamwechete nekururama, kukunda nerufu tinova zvapupu zvorunako, kunhuwirira, rudo nemimhanzi. Funga pamusoro peizvi. Masvomhu, ruzivo, chirimo, uwori, kurima, kupfimbana nechingamu; zvose zvakangoerekana zvavapo? Zvakangogadzirirwawo here….?
Kumhuri dzose dzakagara panyika, isu tine zvikonzero zvishoma zvekusaona kuvapo kwemazvikokota wedzidzo yekutsvaga nemhando yepamusoro (scientific mathematician) anoita kuti zvinhu zvose zvakatikomberedza zvifambe. Tinofanirwa kushamiswa nazvo/ kwete kuva nemifungo nekusagutsikana.
Kwamakore akangosvika zviuru zvitatu apfura, Mambo David we Israel akanyora (Mapisarema 8:3-4) "Ndikatarisa denga renyu, kubata kwamaoko enyu, mwedzi ne nyeredzi zvamakasika, munhu chii zvokuti munomufunga? Kana mwanakomana womunhu zvokuti mumushanyire?"
Ruzivo pamusoro pekusikva ruripo zvichibudikidza nezvidzidzo zvezvisikwa
navanhu, dzidzo yematombo, dzidzo yezvaivapo kare,
dzidzo yezvenyeredzi nemwedzi, dzidzo yekushanduka kwemunhu achitanga kuvepo,
dzizdo yezveunyanzvi yekuvaka nekufinga, Adam naEve, Ark yaNoah, bintu reEden,
nezvenoroondo yenyika.Chinyorwa (muchirungu): nezvema Dinosaurs
Chinyorwa (muchirungu): nezveFurira mudenga
Chinyorwa (muchirungu): nezve Zvipempenene
Chinyorwa (muchirungu): nezve Zviremwaremwa
-- Zvimwe zvinyora muchirungu PANO --


text:
Vanhu vaMwari, zvakanyorwa kuti izvo “uye zvamunoda kuti vanhu vakuitirei, muvaitirewo saizvozvo.” Uyu mutairo unonzi nevamwe mutauro wakakosha sendarama. Mutauro uyu huno kudza hunu hwako. Uyezve mutauro uyu unesimba rinogona kubtsira hupenyu hwako. Iwe ukatanga kubatsira vamwe uchaona kuti izvo vamwe vachatanga kubatsira vamwe, izvi zvinotanga kuita kuti nyika yose irarame. Iwe usashamisike kana mumwe munhu arikukuitira zvakana. Iye arikukuitira zvakana pamwe akatoritirwa zvakana neuye anotendera kuti izvo¬†“uye zvamunoda kuti vanhu vakuitirei, muvaitirewo saizvozvo.”
“Anenzeve dzekunzwa ngaanzwe”
Zvamunoda Kuita
Vanhu vaMwari, zvakanyorwa kuti izvo “uye zvamunoda kuti vanhu vakuitirei, muvaitirewo saizvozvo.” Uyu mutairo unonzi nevamwe mutauro wakakosha sendarama. Mutauro uyu huno kudza hunu hwako. Uyezve mutauro uyu unesimba rinogona kubtsira hupenyu hwako. Iwe ukatanga kubatsira vamwe uchaona kuti izvo vamwe vachatanga kubatsira vamwe, izvi zvinotanga kuita kuti nyika yose irarame. Iwe usashamisike kana mumwe munhu arikukuitira zvakana. Iye arikukuitira zvakana pamwe akatoritirwa zvakana neuye anotendera kuti izvo¬†“uye zvamunoda kuti vanhu vakuitirei, muvaitirewo saizvozvo.”


text:
Pamusoroi hama neshamwari,
Ini ndinonzi Chamirai, pano pamuzinda pandinonyora pfungwa dzezvinhu zvandirikudzidza. Ndakaona kuti unhu chinhu chiri kushaikwa pasi pano.
Ndirikunyora zvinyorwa izvi kuti ndizvibatsire, ndinofunga kuti vamwe venyu vangango batsirwa nezvandirikudzidza.
Ndinofunga zvekuti, zvinhu izvi zvandirikunyora, zvinu zvino batsira kuti munhu awane ungwaru.
Dzoka pano udzidze neni. Kana ndaka kurunga chiShona pano, ndiregerei nekuti ndakabva kuZimbabwe mangwana lol.”
Ndini wenyu Chamirai
www.nyambo.com
“Anenzeve dzekunzwa ngaanzwe”


text:
Kana pane chinhu chaurikuda kuita, kana icho chinhu chacho chakanaka. Shanda nesimba rako rose kuti icho chiitike. Usa teverere zvinotaurwa nevanhu vasingagoni kuita izvozvaurikuda kuita. Vanhu vakawanda havazivi kuti izvo imo mukutadza ndimo mune mhondzi kana kuti mbeu yekugona. Kugona kunobva mukukundikana. Hama neshwamwari, musaregerere kuramba makashinga kana muchinge makundikana, kukundikana kurikukudzidzisa kuti izvo yedza imwe nzira.
“Anenzeve dzekunzwa ngaanzwe”
Kukundikana
Kana pane chinhu chaurikuda kuita, kana icho chinhu chacho chakanaka. Shanda nesimba rako rose kuti icho chiitike. Usa teverere zvinotaurwa nevanhu vasingagoni kuita izvozvaurikuda kuita. Vanhu vakawanda havazivi kuti izvo imo mukutadza ndimo mune mhondzi kana kuti mbeu yekugona. Kugona kunobva mukukundikana. Hama neshwamwari, musaregerere kuramba makashinga kana muchinge makundikana, kukundikana kurikukudzidzisa kuti izvo yedza imwe nzira.


text:
Kutambudzika mupfungwa kuda kwako. Hona munhu anotambura achifunga kuti oitasei kuti atambire mari yakatiwandei. Munhu uyu, anotambura achifunga kuti, ko marindinoi bata seiko, achishaya hope achifunga mari chete. Munhu uyu arikutadza nekuti izvo, haasikuona kuti izvo mari inouya nemabasa ako. Wakafunga kuti ko, ndoshanda seiko nemazvo, uchaona kuti mari inokutandanisa. Mari inoita kukustvaga. Hama neshamwari ngatiregere kufunga kuti tichaona mari yakawanda sei, ngatifunge kuti tichashanda seiko memazvo.
“Anenzeve dzekunzwa ngaanzwe”
Kana wakangwara, rakidza kungwara kwako nezviito zvako. Munhu anoti akangwara asi zviito zvake zvichitaura kuti akapusa ibenzi. Vanhu vanoshamisa, vanoda kuudza vamwe zvekuita asi ivo vasingazviiti izvo zvavarikutaura. Vanhu vanokuziva vanodzidza kubva kwauri nezviito zvako. Saka kana zviito zvako zvaka unyana, vamwe vako vachadzidza ubenzi hwako. Wakaona munhu akapusa, mubatsire nekumurakidza zviito zvinogona kumusunungura kubva ipo paanenge azviisa. Ungwaru hemachokwadi uri muku batsira vamwe nekuvarakidza zvokuita.
“Anenzeve dzekunzwa ngaanzwe”
Changamuka
Iwe shamwari changamuka, nokuti munhu akachangamuka anoita kuti vanhu vaarikushanda navo vachangamuke.. saka nhasi ndirikuti changamuka. Munhu akachangamuka achigona kushandisa iro simba rekuchangamuka anodiwa nevanhu vose.
“Anenzeve dzekunzwa ngaanzwe”
Ndiani wenyu akamboudza moyo wake kuti urove? Ndiani wenyu akomboudza ropa ririmuviri wake kuti rierere? Hama neshamwari nhasi ndirikutaura pamusoro pepfungwa dzirimukati mepfungwa dzenyu. Pfungwa dzamusinga fungi asi dzichiita zvinhu muviri menyu. Zivai chokwadi ichi chekufunga kwemunhu, pfungwa dzemunhu dzinogaya kana iye munhu akarara, saka onai kuti panunenge mava kunorara onai kuti maverenga kana kuti mafunga zvinovaka. Makadaro mucharota zvinovaka uye muchagaya pfungwa idzodzo pamunenge makarara.
“Anenzeve dzekunzwa ngaanzwe”
Pasi pano panopa chipo kunemunhu anoshanda nesimba rake rose. Hama neshamwari chipo chinoshaikwa kune uye anoshanda nesimba rake asina njere. Kushaya njere iwe uinesimba uchangova muranda kuneuya akangwara. Inga wani bhuru remombe rakasimba rino donzeswa ngoro. Muridzi wemunda ndiye anogona kushandisa simba raro bhuru. Iwe ngwarira kuti uchenjere kushandisa simba rako neungwaru. Ukarega kuona ugwaru uchafa uchipa vamwe uphumi hwako.
“Anenzeve dzekunzwa ngaanzwe”
Hama neshamwari, zimunhu rinovimbika apo rinenge rabhadharwa chete, zimunhu rino nyepa uye pachokwadi harivimbike. Ndinonzwa kutu izvo panevamwe mapurisa anoda zvekubhadharwa chioko muhomwe, ava ndivo magororo ajaira kuba. Pane kamwe karumbo kaitaura kudaro. “Mbava goroo ajaira kuba”. Hama neshamwari kana muchiziva kuti izvo hamuvimbike pasina chioko muhomwe zivai kuti izvo murikutadza. Iye aikudhadhara mumwe chioko naiyeye haavimbike. Vakuru vakataura kuti usadziye (kanaKugota) moto nembavha. Vimbika. Kanauchinamata apouchibhadhara chioko muhomwe, kana newe urigororo. Chinga kafungiro kako.
“Anenzeve dzekunzwa ngaanzwe”
Hama neshwamwari regai ndikuudzei chokwadi. Pfungwa dzemunhu dzakasanganiswa neshungu yekuita izvozvaarikuda kuita ndizvo zvinoita kuti munhu asvike panenzvimbo yaanosanga nezvaarikutsvaga. Ichi ichokwadi, saka chenjera zvaurikufunga. Wakafunga zvakaipa ushasangana nezvakaipa, wakafunga pfungwa dzakanaka uchasangana nezvakanaka.
“Anenzeve dzekunzwa ngaanzwe”
Kunyarara chinhu chakanaka. Iwe shamwari, kana uchinge wataura zvaurikuda kuita chinyarara kutaura wochitanga kuita izvo zvawataura. Vanhu vakawanga vanotadza kuita zvakawanda nekuda kweku taurisa. Iwe dzidza fundo yekunyarara. Ndinoshanda nemamwe madhara anongoda zvekutaura nyaya chete.Dzidza kunyarara pabasa.
Madzimai nemadzibaba dzidzai kunyarara kutaurisa, munhu anotaurisa ndiye futi munhu anonyepa.
“Anenzeve dzekunzwa ngaanzwe”
Hama neshamwari zivai kuti izvo, maka batsira vamwe imi muchazobatsirwa. Saizvozvo nhasi uno tsvaga munhu wausingazivi kana waunoziva umubatsire. Mutemo werubatsiro unotaura kuti izvo uchazobatsirwa kana waka batsira vamwe.
“Anenzeve dzekunzwa ngaanzwe”
Hama neshwamwari chenjerai kuti munozvi nyepera kana makati hupenyu hauna kumbokupai mukana kekuti mubudirire. Kubudirira hakungo pihwa munhu asingadi kushanda. Munoona munhu akabudirira achipfura pamugwagwa nemuchovha waakatenga? Munhu iyeye panezvaasingagone kuita iwe zvaunotomukunda. Saka iwe shanga nesimba rako paneizvo zvaunogona, usazoti zuva rekufa kwako, Mwari havana kukupa chipo chekuti ubudirire.
“Anenzeve dzekunzwa ngaanzwe”


text:
Mutauro Kuchengetedza nokukudza rurimi rwaamai kuti rutekeshere nenyika yose.
Magariro Kugara hunzwanana. Ngatidzidzeyi hochekoche dzinopa kuti tive nemagariro akanaka.
Tsika Kushaya hunhu kwakafanana nekufa. Tsika dzinovaka kana kuputsa. Ngatizivei tsika dzedu tivewo vanhu.
Nhaka Vapenyu vakasiyirwa nhaka nemadzitateguru avo. Ivowo vachaisiira vemangwana. Ngatizivei nezve nhaka yedu.
Dzidzo Ngatidzidzei tichishandisa rurimi rwedu. Tivake ruzivo rwakadzama kubva mumutauro wedu.
Umhizha Ziva nezve kubika, kufuya, kurima, kuvaka, kuveza, kupfura, kuumba, kuruka, kusona nezimwe zvakawanda zvemabasa emaoko.
Gutsaruzhinji Ruzivo rwokubatsira ruzhinji. Rwunosanganisira rwemigwagwa, mabasa, unyanzvi, misika nezvimwe zvakadaro zvinoraramisa nokuvaka.
Chiringamwedzi Ona zvakawedzerwa nevamwe pamazuva epachirangamwedzi. Wedzerawo zvako zvive pamasaisai.
Ugungano Kuti uve mujangano unosungirwa kupa ruzivo rutsva rwakakodzera kana kubvisa muripo.
Taurai nesu Tibatei kana muine mubvunzo, zvamungada kuziva kana kutaura nesu negungano.
Nezvedenhe Idanho rokukokorodza, kuchengetedza nokusvusvukidza ruzivo rwedu nokuruisa muchadenga nomumasaisai.
Bvunzo Chimbozviyera uone unyanzvi hwako mururimi rwaamai. Mombe inofura inowonekwa nemasimbiro ayo. Nyama inonaka inotaura yoga.
Ko chinagwa chedenhe ndechei?Ndoita sei kuti ndive bato rejangano iri?Ndotumira sei zvinyorwa neruzivo rwangu?Basa rekuita kumba ragozha here?Mavambo erurimi rwaamaiNgatizivei nguva. Mazita emwedzi yegoreMidziyo yedu yakakosha. Ngatizivei nezve musero.Chiito ivara kana kuti zita rinoshandwiswaMhimho| Kuverenga kusvika gumiUnoziva here kuti mwana weshiri anonzi chii?Ngano dzePasichigare. Rungano rwebere neburwaNgatidzidzei zvidanho zvokukumbira.Dzokororo| Bvunzo dzeGore reChinomweTsananguro yetsumo yeGwaro 5Tsananguro yemadimikira eGwaro 4Ukama hwedu hunokoshaZviyerwa zvedu zvinodzidzisaMagamba eChimurenga chekutangaNzou dzakati tande negwara dzakanangaKamoto kamberevere naMuzvinarudoNyora dzakakosha mururumi rwaamaiVana gwenyambira veduUtano| Miti inorapa| Mushuma


text:
Ndiani wenyu akamboudza moyo wake kuti urove? Ndiani wenyu akomboudza ropa ririmuviri wake kuti rierere? Hama neshamwari nhasi ndirikutaura pamusoro pepfungwa dzirimukati mepfungwa dzenyu. Pfungwa dzamusinga fungi asi dzichiita zvinhu muviri menyu. Zivai chokwadi ichi chekufunga kwemunhu, pfungwa dzemunhu dzinogaya kana iye munhu akarara, saka onai kuti panunenge mava kunorara onai kuti maverenga kana kuti mafunga zvinovaka. Makadaro mucharota zvinovaka uye muchagaya pfungwa idzodzo pamunenge makarara.
“Anenzeve dzekunzwa ngaanzwe”